|  |
| --- |
| **קול קורא****להפעלת חוגים, פעילויות העשרה, כנסים, אירועים וקיום שיתופי פעולה במתקני החברה העירונית אריאל** **ובעיר ירושלים** |

**‏**

**ינואר 2021**

**קול קורא**

**להפעלת חוגים, פעילויות העשרה, כנסים, אירועים וקיום שיתופי פעולה במתקני החברה העירונית אריאל ובעיר ירושלים**

1. **כללי**
	1. החברה העירונית אריאל לתרבות, חברה, חינוך, רווחה, ספורט ואומנויות בע"מ (להלן: "**אריאל א'**") ואריאל - חברה עירונית לניהול ספורט, תרבות ופנאי בירושלים בע"מ (להלן: "**אריאל ב**'") (להלן יחדיו: "**החברה**") מעוניינות לקבל הצעות/רעיונות/מידע ממפעילים ויזמים שונים לצורך קיום פעילויות העשרה, חוגים, כנסים ואירועים, לרבות הצעות לשיתופי פעולה, בחללים ואולמות ייעודיים במתקני החברה וברחבי העיר ירושלים (להלן: "**הפעילות**"/ "**האירועים**", "**האולמות**" ו-"**המתקנים**" בהתאמה).
	2. בין המתקנים המופעלים על ידי החברה: היכל הפיס ארנה, אצטדיון טדי, מתחם התחנה הראשונה ובריכת הסולטן.
	3. על כל המעוניין להציע הצעות במסגרת קול קורא זה למלא בדייקנות אחר הוראות מסמך זה, לרבות **נספח א'** –ולהעביר לחברה את כלל המידע המבוקש כמפורט להלן.
	4. מובהר כי אין בהליך זה כדי לחייב את החברה בקבלת הצעות והחברה תפעל בעניין זה לפי שיקול דעתה הבלעדי, בכפוף לאפשרויות השימוש במתקנים, לנהלי החברה ולהוראות כל דין.
2. **המתקנים**
	1. **היכל הפיס ארנה**
		1. היכל הפיס ארנה בירושלים הינו היכל המשמש קריית ספורט ותרבות המארח אירועים ספורטיביים, כגון משחקי כדורסל סדירים ואירועי כדורסל מיוחדים מקומיים או בינלאומיים, הפקות תרבות ואירועים בינלאומיים, כנסים, הפקות טלוויזיוניות וכיו'.
		2. ההיכל הינו מבנה מקורה, ממוזג, בעל נגישות מצוינת ומציע חנייה צמודה ומכיל 11,200 מקומות ישיבה.
		3. בהיכל חללים, אולמות וחדרים אשר ניתן לעשות שימוש בהם במועדים בהם אין פעילות בהיכל או במועדים בהם אין שימוש בחללים, אולמות וחדרים על ידי החברה או מי מטעמה.
		4. להלן פירוט החללים, האולמות והחדרים בהם קיימת אפשרות לעשות שימוש בהתאם להנחיות קול קורא זה:

|  |  |  |  |
| --- | --- | --- | --- |
| **החדר/חלל/אולם** | **תיאור** | **שטח במ"ר** | **הערות** |
| ההיכל המרכזי | ההיכל המרכזי, בו מתקיימים משחקי הכדורסל של קבוצת "הפועל ירושלים", כנסים ואירועים רבי משתתפים הכולל 11,200 מקומות ישיבה.ההיכל מתאים לאירועי גדולים במיוחד, להופעות וכו' | כ-2400מ"ר |  |
| אולם VIP | האולם מעוצב לאירועי קבלות פנים ומכיל מקום לבר משקאות, מטבחים צמודים, חדרי שירותים. | כ-356 מ"ר |  |
| אולם קומת הסוויטות | אולם הפונה להיכל ובו ניתן לקיים אירועים, מסיבות וכנסים, חוגי מחול וכיו'. ניתן לקיים אירועים/חוגים עד ל- 250 איש. | כ-826 מ"ר |  |
| חדר מסיבות עיתונאים | חדר המיועד לתקשורת ולעיתונאים לפני האירוע. החדר מאובזר בבמה, כסאות, מסך ומקרן וקיימים בו כל התנאים לקיום מסיבות עיתונאים, אירועים קטנים וכנסים קטנים. | כ-100 מ"ר |  |
| חדר עבודה עיתונאים | חדר המשמש מקום עבודה לעיתונאים הכולל עמדות רבות אליהן ניתן להתחבר עם מחשב, אינטרנט אלחוטי ומשמש מקום יעיל ונוח לעבודה, ישיבות והתכנסויות | כ-160 מ"ר. |  |
| GREEN ROOM | אולם מרווח ומעוצב המשמש לאירועים וקבלות פנים שונות, ניתן לנצל את האולם כולו או להשתמש רק בחלקים ממנו, כמו כן ניתן לפצלו למספר אולמות קטנים | 368 מ"ר |  |
| חדרי הלבשה | בארנה קיימים ארבעה מתחמים המשמשים חדרי הלבשה, החדרים מרווחים, כוללים מלתחות, חדרים מרכזיים וחדרי בדיקות חדרי ההלבשה משמשים כחדרי אמנים במופעים השונים ומספקים את מיטב הנוחות והפרטיות | כ-800 מ"ר. |  |
| לובי כניסה מזרחילובי כניסה מערבי | לובי הכניסה משמש לכניסת הקהל להיכל ובנוסף משמש לאירועים וקבלות פנים שונות.מהלובי יוצאים לשטחי תערוכה רבים בהיקף ההיכל הלובי מרווח מאוד, מאובזר במסכי לדים חיצוניים ופנימיים לשימוש המפיקים וגופי תאורה עוצרי נשימה. | כ-354 מ"ר (כל לובי). |  |
| חצר המשק | שטח אספלט פתוח לקיום פעילות תחת כיפת השמיים | 5,000 מ"ר | שטח חיצוני |
| חללים/אולמות אחרים | ניתן יהא להציע לעשות שימוש בחללים אחרים המצויים בהיכל. |  | בהתאם לאפשרויות מתן השימוש בפועל. |

* 1. **אצטדיון טדי**
		1. אצטדיון טדי הינו אצטדיון המארח משחקי כדורגל של הקבוצות הפועלות בעיר ירושלים, ובהן בית"ר ירושלים, לרבות משחקים בינלאומיים. האצטדיון משמש גם עבור אירועים ספורטיביים נוספים, הפקות תרבות ואירועים בינלאומיים, הפקות טלוויזיוניות וכיו'.
		2. האצטדיון הינו האצטדיון פתוח, בעל נגישות מצוינת ומציע חנייה צמודה ומכיל כ-31,700 מקומות ישיבה.
		3. באצטדיון קיימים חללים נוספים אשר ניתן לעשות שימוש בהם במועדים בהם אין פעילות באצטדיון או במועדים בהם אין שימוש בחללים על ידי החברה או מי מטעמה.
	2. **מתחם התחנה הראשונה**
		1. מתחם התחנה הראשונה הינו מתחם פתוח הכולל בין היתר מסעדות ועסקים שונים.
		2. במתחם ישנה רחבה בה ניתן לקיים אירועים פתוחים תחת כיפת השמיים.
	3. **בריכת הסולטן**
		1. בריכת הסולטן הינה אתר היסטורי, אשר שוקם ומשמש כיום לקיום הופעות וירידים, לרבות הפקות והופעות תרבות, אופרה, פסטיבל ישראל ויריד חוצות היוצר.
		2. הבריכה הינו מתחם פתוח תחת כיפת השמיים ומכילה כ-6,000 מקומות ישיבה.
		3. ניתן לעשות שימוש בבריכה במועדים בהם אין בה פעילות או במועדים בהם אין שימוש על ידי החברה או מי מטעמה.
	4. **מתקנים ברחבי העיר ירושלים**
		1. החברה העירונית אריאל מזמינה גם הצעות לשיתופי פעולה ולקיום אירועי תרבות, ספורט ופנאי ברחבי העיר ירושלים.
		2. מציעים המעוניינים בקיום אירועים ו/או שיתופי פעולה במתחמים ומתקנים שונים ברחבי העיר ירושלים, מוזמנים להציע את הצעתם, אשר תבחן אל מול הגורמים המוסמכים בחברה ו/או בעיריית ירושלים ו/או כל צד ג' המחזיק במתקנים כאמור.
1. **האירועים/החוגים/הפעילויות**
	1. כללי
		1. ניתן להציע רעיונות והצעות לקיום חוגים, פעילויות, אירועים קבועים, אירועים חד פעמיים מסוגים שונים לרבות: אירועי תרבות, ספורט ופנאי, קיום ישיבות עסקיות, ישיבות פרטיות, אירועים עסקיים, אירועים משפחתיים, אירועי/חוגי מוזיקה, חוגי יצירה, חוגי תרבות גוף ונפש, משחק, צילום ותיעוד, חוגי ספורט, אומנות, תנועה וריקוד, אמנויות לחימה, לימוד שפות, מדעים, אחר.
		2. על הפעילויות המוצעות כולן להיות מאושרות על ידי החברה ומותרות על-פי חוק.
		3. הפעילויות המוצעות לא יגרמו לכל מטרד, מכל סוג שהוא, ולא יהיה בהן כדי לפגוע ו/או למנוע מהחברה לעשות שימוש במתקנים לצרכיה.
		4. כלל הפעילויות המוצעות יהיו כפופות ויידחו מפני פעילויות ספורט, תרבות ואירועים במתקנים.
		5. לטובת הפעלת הפעילויות המוצעות תינתן למפעילים זכות שימוש, לא בלעדית ולא ייחודית, בחדרים/חללים/מתקנים, הכל בתמורה ובתנאים שייקבעו עם המפעיל בהתאם להצעתו ולהערת יועץ מקצועי של החברה במסגרת חוזה התקשרות שייערך בין החברה לבין המפעיל.
	2. קיום שיתופי פעולה ומיזמים משותפים
		1. מובהר כי ניתן במסגרת הליך זה להציע לחברה שיתופי פעולה (מיזמים משותפים), במסגרתם החברה והיזם יקיימו אירוע במשותף ויקדישו יחדיו משאבים לקיום האירוע, ואולם תינתן עדיפות לקבלת הצעות לקיום אירועים במנגנון של תשלום עבור רשות שימוש כאמור לעיל. על המציע מיזם משותף להציג במסגרת הצעתו את חלוקת האחריות והמשאבים בין החברה ליזם, כמו גם את חלוקת ההכנסות.
		2. החברה מעוניינת לקיים שיתופי פעולה לצורך קיום אירועי תרבות, ספורט, חינוך, אומנות, ספרות, פנאי ואירועים דומים.
		3. שיתוף הפעולה יתבסס על אמון, ורצון לפעול למען העיר ירושלים או למען תושבי העיר, והוא ייפסק בכפוף להודעה קצרה מוקדמת בתנאים שיקבעו בהסכם שיתוף הפעולה שינוסח על ידי החברה.
		4. המיזמים המשותפים, ככל שיבחרו כאלה על ידי החברה,יבוצעו ביחד על ידי החברה והמציע ויתוקצבו על-בסיס תרומות ותקציבי המציע ו/או על בסיס תקציב החברה ו/או בכל דרך אחרת.
		5. החברה אינה מתחייבת לבחור במי מבין המשתתפים אשר יגישו מועמדותם לפנייה זו. יובהר בשנית כי תינתן עדיפות לקיום אירועים במנגנון של תשלום עבור רשות שימוש כאמור לעיל.
	3. זכות השימוש במתקנים
		1. מובהר, כי רשות השימוש בחללים/אולמות/חדרים/מתקנים איננה בלעדית למפעיל והחברה תוכל לתת לאחר/ים זכויות שימוש בחללים/אולמות/חדרים/מתקנים וכל זאת כל עוד המפעיל יוכל לקיים את פעילותו באופן סביר ורגיל.
		2. אין במתן רשות השימוש כאמור כדי להוות שכירות מוגנת על-ידי חוק הגנת הדייר (נוסח משולב) התשל"ב – 1973 ותקנותיו, או כל חוק שיבוא במקומו. כמו כן אין ברשות השימוש כדי להקנות למפעיל כל זכות אחרת במקרקעין עליהם נמצאים המתקנים.
	4. התמורה בגין השימוש והפעלת החוגים/ הפעילות

בגין רשות השימוש בחללים/אולמות/חדרים/מתקנים ישלם מפעיל לחברה תמורה בהתאם לקביעת החברה בסיוע יועציה המקצועיים הכל בהתחשב בפעילות עצמה, היקפה, משכה, מידת ההתאמות שיש לבצע (ככל שניתן לבצע) וכיו' (להלן: "**התמורה**").

מובהר כי ככל שלסוג מסוים של פעילות/אירוע קיים ממחירון חברה, תהא התמורה בהתאם למחירון החברה.

* 1. אחריות וביטוחים
		1. המפעיל יהא אחראי לכל הוצאה, הפסד, תאונה, חבלה, אובדן, קלקול או נזק שהוא, ישיר או עקיף, לגוף, רכוש או אחר, שייגרם לצד שלישי כלשהו ו/או לחברה ו/או לעובדיה ו/או למי מטעמה ו/או לעובדי מפעיל החוג ו/או למשתתפים בפעילויות כתוצאה מהפעילויות ו/או ממעשה או מחדל שלו, של עובדיו, שלוחיו ואלה הנתונים למרותו. האחריות כאמור לא תחול מקום בו הנזק הינו תוצאה של קלקולים במבנה/בחלל/באולם או במתקנים.
		2. בהתאם לצורך ולסוג הפעילות יכול והמפעיל יידרש לרכוש פוליסות ביטוח או להיות בעל פוליסות ביטוח מתאימות לפי דרישות יועץ הביטוח של החברה.
1. **הגשת הצעה**
	1. הצעות ורעיונות יוגשיו בהתאם להוראות מסמך זה.
	2. **המעוניינים לקיים אירועים חד פעמיים יוכל לפנות לדנה מלכה- לוי בדוא"ל** **mldana@jerusalem/muni.il** **או בטלפון 02-6320023 ולקבל מידע בדבר האפשרות לקיים אירועים חד פעמיים. (אין צורך להגיש מסמכים נוספים).**
	3. המעוניינים לקיים חוגים ו/או הפעילויות, יהיו בעלי ניסיון של שנה לפחות בהפעלת החוגים ו/או הפעילויות כאמור ויגישו לחברה את המסמכים והמידע הבא:
		1. נספח א' לקול קורא זה כשהוא מלא ומושלם.
		2. פרופיל / קורות חיים של המפעיל.
		3. מסמך פירוט מלא של החוג / הפעילות המוצע לרבות: אופי החוג/ הפעילות, תוכנית עבודה עקרונית של החוג/ הפעילות (לרבות מספר השעות ומספר הימים בשבוע בחוג), הגבלת מספר תלמידים, הערכת עלות של החוג/ הפעילות למשתתפים, אופן תמחור החוג/ הפעילות, אורך החוג/ הפעילות, מחזוריות, שלביות החוג, סילבוס וכל מידע אחר רלוונטי לצורך הערכת החוג/ הפעילות על ידי החברה.
	4. כל ההוצאות, מכל מין וסוג שהוא, הכרוכות בהכנת הצעה, תחולנה על מגיש ההצעה.
	5. ככל שההצעה מוגשת מטעמו של תאגיד, הוא ייחתם על ידי התאגיד בחתימה וחותמת מורשי חתימה מטעם התאגיד, בצירוף אישור עו"ד בדבר מורשי חתימה של התאגיד ודוגמת חתימתם.
	6. את ההצעה ניתן להגיש במסירה אישית לדנה מלכה-לוי, בהיכל הפיס ארנה או בדוא"ל: mldana@jerusalem.muni.il
	7. סיור במתקנים יתקיים לפי הצורך ובתיאום מראש מול דנה מלכה-לוי, באמצעות דוא"ל mldana@jerusalem.muni.il או בטלפון 02-6320023
	8. הצעות שיתקבלו עד ליום חמישי ה 25.2.21 בשעה 12:00 (להלן: "**המועד הראשון**") יבחנו על ידי החברה ו/או מי מטעמה. הצעות שיגיעו לאחר המועד הראשון ייבחנו במועדים שייקבעו על ידי החברה ועל בסיס מקום פנוי לאחר בחינת ההצעות שיגיעו עד למועד הראשון כאמור.
2. **בחינת המענה**
	1. לחברה תהא הזכות לבקש הבהרות מאת מגישי ההצעות, כן תהא לחברה הזכות להזמין את מי מהמציעים לראיון ולקבלת פרטים והסברים נוספים. בכל מקרה אין בקיום ראיון משום הטלת חיוב על החברה לקבל הצעה כלשהיא או להתקשר עם מפעיל מסויים.
	2. פרמטרים לבחירת מפעיל החוג/ הפעילות יהיו כדלקמן בין היתר (יודגש כי לא מדובר ברשימה סגורה והבחירה היא בהתאם לשיקול דעת החברה):
		1. מחיר מוערך על ידי החברה.
		2. היקף החוג/ הפעילות ומשכו.
		3. התרשמות מסוג החוג/ הפעילות, מאפייניו, המדריכים, סילבוס הקורס, ומסמך פירוט מלא של החוג/ הפעילות.
		4. תרומת החוג/הפעילות לפעילויות אחרות במתקנים.
		5. השכלה מוכחת בתחום וניסיון המציע.
		6. המלצות.
	3. לחברה תהא הזכות להתקשר עם מי ממגישי ההצעה לצורך הפעלת החוג/ הפעילות שהציע. המפעיל יחתום על חוזה שינוסח על ידי החברה.
	4. למבקש לעשות שימוש במתקנים באופן רציף תהיה עדיפות על פני המבקש לעשות שימוש באופן שאינו רציף.
	5. יובהר, כי בכל מקרה לחברה שמורה הזכות לבטל הליך זה ו/או לפרסם מכרז פומבי ו/או לבצע הליכים תחרותיים אחרים ו/או להעניק זכות שימוש לפי דין וכיו'.
	6. עוד מובהר, על אף האמור לעיל ועל אף פרסומו של הליך זה, כי החברה אינה חייבת ליתן רשות שימוש במתקנים לאיזה מהגופים/היחידים המגישים מענה בהליך זה, ומתן רשות השימוש כאמור יהא שמור לשיקול דעתה הבלעדי של החברה.

 \_\_\_\_\_\_\_\_\_\_\_\_\_\_\_\_\_\_

 אורי מנחם, מנכ"ל

**נספח א'**

**מענה לקול קורא**

לכבוד

**חברת אריאל**

א.ג.נ,

הנדון**: מענה לבקשה לקבלת הצעות להפעלת חוגים/ פעילויות/ אירועים**

בהמשך לפנייתכם לקבלת הצעות להפעלת חוגים ופעילויות במתקנים להלן פרטים בדבר המציע:

**שם הגוף המציע:**

**מס' ח.פ. ת.ז**.

**אופן ההתאגדות:**

**כתובת:**

**טלפון**: **פקס:**

**פרטי איש קשר** (שם וטלפון)

**חתימה** (באמצעות מורשי חתימה)

**שם החוג המוצע:**

**המתקן המועדף על המציע:**

**מספר יחידות בחודש:**

**מספר היחידות בשבוע:**

**משך הזמן לכל יחידה בדקות:\_\_\_\_\_\_\_\_**

**מסמכים נוספים לצירוף:**

* פרופיל המשתתף.
* מסמך פירוט של הפעילות/ החוג כאמור בסעיף 4.3.3 למסמך זה.
* תמחור החוג/ הפעילות (הסך שייגבה ממשתתפי החוג/ הפעילות על ידי המפעיל).
* ניתן לצרף תמונות, הדמיות, מצגות וכל מסמך אחר שעשוי לשפוך אור על הפעילות המבוקשת.
* המלצות.
* אופציונאלי: צירוף תכנית עסקית לקיום החוג/ הפעילות במתקנים (יהווה יתרון).